cyanic-selkie/wikianc huggingface dataset:
Puebla de Zaragoza
Historie
Byen ble grunnlagt 16. april 1531 som Puebla de los Ángeles («Englenes by»). Denne byen var den første europeiske bygrunnleggelsen i Mexico som ikke var bygd på ruinene av en prekolumbiansk by. Hensikten var å utkonkurrere det gamle kultsenteret Cholula. Byens beliggenhet midtveis mellom hovedstaden Mexico og den viktigste havnebyen Veracruz gjorde Puebla til Mexicos nest viktigste by i kolonitida. På 1600-tallet levde forfatterinnen Sor Juana Inés de la Cruz i byen, inntil hun begynte å krangle med byens biskop og måtte forlate byen.
Under frigjøringskrigene 1810–1821 var Puebla et bolverk for de spanske koloniherrene, og på 1800-tallet var byens borgerskap eksponenter for katolsk konservatisme. 5. mai 1862 beseiret general Ignazio Zaragozas hær den fransk invasjonshæren, og etter dette slaget ble byens navn endret til Heróica Puebla de Zaragoza, «Den heltemodige Puebla de Zaragoza». Det finnes en 5. mai-gate i alle meksikanske byer.
Sent på 1800-tallet og tidlig på 1900-tallet kom det et antall europeiske immigranter til Puebla. I dag er strøket Colonia Humboldt fremdeles påvirket av tysk arkitektur, tradisjoner og festivaler, slik som oktoberfesten. I landsbyen Chipilo, nå sammenvokst med Puebla, snakkes ennå en venetiansk dialekt. Den kjente folkedrakten China Poblana kommer fra Puebla.
Verdt å se i Puebla
Bysentrum er en stor samling av historiske hus fra kolonitida, og står på UNESCOs verdensarvliste. Noen av husene har blitt restaurert de siste åra, mens andre ennå er forfalne. Den mest imponerende av alle kolonibygninger er katedralen, bygd i renessansestil på tidlig 1600-tall. Senere fikk katedralen tilbygg i andre stilarter, slik som det forgylte Rosenkranskapellet (Capilla Rosario) i dramatisk barokkstil. Sammen med fine hus i kolonistil utgjør katedralen et harmonisk hele rundt «Zócalo» – stortorget. Det finnes et stort antall kirker i Puebla, de eldste er fra 1500-tallet. I klosteret Santa Rosa, som nå er museum, kan man blant annet se gryta hvor Mexicos nasjonalrett mole poblano ble kokt første gang.
Blant byens øvrige severdigheter kan nevnes det nasjonale jernbanemuseet. Biblioteca Palafoxiana er et 1600-tallsbibliotek med 42 000 bind i barokkstil.
Cholula, som befinner seg kun 10 km fra Pueblas sentrum, var et sentrum for handel og religion i århundrer før den spanske erobringen, og hadde kanskje en befolkning på 200 000 innbyggere. I 1519 ble byen brent og tusenvis av innbyggere massakrert av de spanske conquistadorene. Etter erobringen svor Hernán Cortés på at han skulle bygge en kirke på hver av de gamle templene, blant annet på verdens største pyramide, som i dag står overgrodd midt i sentrum.
Økonomi
Puebla er en industrisentrum, og er først og fremst preget av tekstilindustri. Puebla er også stedet der folkevogna fremdeles har et liv, her produseres både VW Jetta Bora og den stadig like populære bobla.
Fra 2003 har Puebla vært foreløpig hovedkvarter for den amerikanske frihandelssonen. Byen har også lansert seg selv som hovedkvarter om denne avtalen skulle bli ratifisert.
Sport
Puebla har tre profesjonelle fotballag, Puebla FC, La Franja og Lobos BUAP. Puebla FC spiller i den meksikanske eliteserien. Byens største fotballstadion Cuauhtémoc, med plass til 45 000 tilskuere, ble bygd til olympiaden i 1968. Her ble det også spilt VM-kamper i 1970 og 1986.
Puebla har også to profesjonelle baseballag, Los Pericos («papegøyene») og Los Tigres, begge i toppdivisjonen. Aztecas er byens ledende lag for amerikansk fotball.
Kjøkken
Pueblas kjøkken, kjent som Cocina Poblana, er kjent og aktet over hele Mexico. I klosteret Santa Rosa ble retten Mole Poblano laget første gang, nonnene laget visstnok en saus av det de hadde til en værfast biskop. Dette er en rik, tykk, krydret saus av sjokolade, kanel, nøtter og ulike chilisorter som serveres på kylling, kalkun eller svinekjøtt. Camote, en tradisjonell søtsak, er søtpoteter bakt i ovnen. Rompope er eggelikør med vanilje, en drikk som også tilskrives nonnene. Chiles en nogada er poblano-chilier fylt med kyllingkjøtt og overøst med valnøttsaus og granateple, en rett som kun nytes sommerstid når man får tak i de beste chiliene. Dulces de Santa Clara er karamellisert frukt.
Dom Inocêncio
Dom Inocêncio er en kommune i delstaten Piauí i nordøstregionen av Brasil.
Jan Pieterszoon Coen
Jan Pieterszoon (Johann Peterssohn) Coen (født 8. januar 1587 i Hoorn i Nederland, død 20. september 1629 i Batavia (Jakarta)) var nederlandsk generalguvernør for Nederlandsk Ostindia og denne koloniens egentlige grunnlegger.
Liv og virke
Coen arbeidet fra 1607 i Det nederlandske ostindiakompanis tjeneste og var generalguvernør mellom 1618 og 1623. Han grunnla et fort ved Javas nordkyst for å verne nederlenderne mot britene og de innfødte som til tider gikk imot dem, oppviglet av britene. Etter å ha tapt et sjøslag mot de langt bedre utrustede engelskmennene trakk han seg tilbake til Molukkene i januar 1619. Men han kom snart tilbake, nå med bedre utrustning, og bygde en ny bosetningen Batavia på et sted kalt «Jacatra», som hans styrker hadde brent ned. Senere har Batavia skiftet navn, først til Djakarta og senere til Jakarta.
Etter et seierrikt felttog mot sultanen av Bantam angrep og slo han engelskmennene. Etter å ha underkuet Bandaøyene dro Coen hjem til Nederland, der han uten hell gikk inn for å innskrenke Det ostindiakompaniets handelsmonopol.
Fra 1627 til 1629 var han igjen generalguvernør, og motstod to beleiringer av Batavia av den mektige sultanen av Mataram.
Coen døde under den andre beleiringen den 20. september 1629.
Grenlandsbrua
Om broen
I 1996 ble broen tildelt æresprisen Betongtavlen.
Sammen med Brevikbrua ble Grenlandsbrua i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet de to broene 17. april 2008.
Stengningen i 2017–18
Påsken 2017 ble Grenlandsbrua og dens tunneler Kjørholttunnelen og Bambletunnelen midlertidig stengt for biltrafikk. Årsakingen til stengingen var at både Kjørholttunnelen og Bambletunnelen gikk gjennom en omfattende rehabilitering som var nødvendig for sikkerheten. I tillegg ble det sprengt nye tunnelløp til ny firefelts E18 på strekningen Langangen–Dørdal ved siden av dagens tunneler, samt planleggingen av ny Grenlandsbru på motgående kjørefelt.
Arbeidet varte i rundt halvannet år, og 31. august 2018 åpnet Grenlandsbrua og tunnelene igjen for biltrafikk.
Ny bro
Grenlandsbrua har to felt og motortrafikkvei-standard. I 2021 startet ombyggingen av E18-strekningen mellom Langangen og Rugtvedt, like syd for broen. Den nye veien får fire felt og motorveistandard. For å gjøre dette mulig, må det derfor bygges en ny bro som skal gå parallelt med den eksisterende broen fra 1996.
Den nye broen skal bygges med lik utforming som den eksisterende, og den skal anlegges på vestsiden av dagens bro. Den får to felt og skal bære den sydgående trafikken på E18. Forarbeidene startet i 2021, mens selve brobyggingen startet i juni 2022. Den nye broen skal etter planen åpnes for trafikk i 2025.
Brekkeparken
Brekkeparken i Skien kommune er en 36 mål stor park på en høyde rett opp for Skien sentrum. Parken inngår i Telemark Museum.
Middelaldergården Søndre Brekke danner utgangspunktet for museet og Brekkeparken. Anlegget med den store hovedbygningen, fløyene og parken med lysthus, paviljong og andedam ble til fra 1810 da Niels Aall kjøpte gården. Parken ble anlagt 1815-16 i landskapsstil under ledelse av "kunstgartner" Hans Christian Pries.
Rosehagen som ble anlagt cirka 1850 er parkens kjennemerke. Den ble i stor grad utviklet i eiertiden til de to siste private eierne, skipsrederne Hans Hoell og Nils P. Høyer som begge var gift med nære slektninger av Henrik Ibsen. I nyere tid (2000-tallet) blir den tilplantet med ettårige prydplanter.
Eiendommen ble i 1909 solgt til et nystiftet aksjeselskap og overdratt til museet, som ble grunnlagt samme år. I 1915 ble en rekke store arbeider i hageanlegget ferdigstilt, blant annet ble det anlagt en svanedam vest for hovedbygningen. Det ble laget en kunstig bekk som utløp fra svanedammen, og over bekken ble det bygget en ny bro.
I 1915 ble det også bygget en ny musikkpaviljong i parken; paviljongen var tegnet av arkitekt Heinrich Karsten, som hadde slått seg ned i Skien noen år tidligere. Arkitekten lot seg inspirere av festsalen i nordfløyen på Brekke hovedgård, og brukte søylene som pryder festsalen som forelegg for musikkpaviljongens bærende søyler.
Den gamle hagepaviljongen fra gården Kjellestad ved Brevik ble satt opp på «Lysthushaugen» i parken i 1927. Paviljongen var en gave til museet fra Norges Bank. I det sydvestlige hjørnet av parken ble det i etapper bygget et friluftsteater som stod ferdig i 1924. På friluftsteateret – som i de første tiårene ble omtalt som «sommerteateret» – ble det arrangert mange store teater- og revyforestillinger og konserter i mellomkrigstiden. Teaterscenen ble tegnet av arkitekt Heinrich Karsten, som noen år tidligere hadde tegnet parkens nye musikkpaviljong. Ved gangveien som fører inn til teaterscenen fra parkanlegget står bronseskulpturen «Huldren og gutten»; den er laget av billedhuggeren Sveinung Aanonsen og kom i museets besittelse i 1921 etter at konsul Carl Stousland hadde kjøpt den på auksjon med sikte på å gi den videre til Brekkeparken.
Parken har fått tilført mange gårdsbygninger fra ulike bygder i Telemark, og er i dag også et friluftsmuseum.
Brekkeparken ble i 2002 kåret til Årets grønne park av Norske Anleggsgartnere.
Anelli
Anelli (italiensk, «ringer») er en type ring-formet pasta. De brukes hovedsakelig i supper og salater, men spises også med saus. Koketiden er 7-10 minutter. Anellini er en mindre versjon av anelli, mens anelli giganti er en sjelden, større variant som lages av produsenten Anelli Bella Italia.
Eurema hecabe
Eurema hecabe er en dagaktiv sommerfugl i gruppen hvitvinger.
Eurema hecabe finnes sør i Asia, i Australia og Afrika.
Utseende
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene. På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg. Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven har generelt tykk hud og er ganske hardføre. Hodet, brystet og bakkroppen er sammenvokst uten noen oppdeling.
Larvens hode består av en hard hodekapsel med noen punktøyne. Under øynene er det noe små antenner larven bruker til å finne riktig føde. Like bak hodet er bryststykket, som består av tre sammenvokste ledd, Bryststykket har tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.
Larvene ånder gjennom traké-åpninger i hudskjelettet (spirakler), langs kroppens sider.
Puppen er plassert stående eller oppreist, og er festet i anal-enden mot underlaget. Den holdes oppe ved et magebelte av spinntråder. Den har én spiss i hodeenden, ikke to som hos svalestjerter.
Levevis
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplanten.
Larven er radikalt forskjellige fra de voksne, både i levevis og i kroppsbygning. Den lever som plantespiser på en rekke planter i slektene Acacia, Indigofera, Brassica, Hypericum, Leucaena, Sesbania, Sesbania, Caesalpinia, Breynia, Aeschynomene, Breynia, Phyllanthus, Cassia, Albizia og Phyllanthus. Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Eurema hecabe tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen.
Systematisk inndeling
Papilio hecabe Papilio luzoniensi Papilio chrysopterus Terias suava Terias sinensis Terias hecabeoides Terias aesiope Terias anemone Terias nikobariensis Terias fimbriata Terias hebridina Terias inanata Terias pumilaris Terias varieta Terias lifuana Terias sinapina Terias arcuata Terias attenuata Terias subdecorata Terias connexiva Terias hybrida Terias mariesii Terias unduligera Terias simulata Terias apicalis Terias excavata Terias irregularis Terias purrea Terias multiformis Terias narcissus Terias asphodelus Terias curiosa Terias fraterna Terias kana Terias merguiana Terias patruelis Terias anguligera Terias simplex Terias swinhoei Terias orientis Terias aesiopeoides Terias andamana Terias blairiana Terias blanda acandra Terias enganica Terias locana Terias sintica Terias yaksha Terias paroeana Terias rotundata Eurema cephrens Eurema telloana E. h. latilimbata (Butler, 1886) ''E. h. amplexa Butler E. h. hobsoni (Butler, 1880) E. h. mandarina (de l'Orza, 1869) E. h. solifera (Butler, 1875) E. h. albina Huang, 1994 E. h. brevicostalis Butler E. h. diversa Wallace E. h. biformis Butler E. h. oeta (Fruhstorfer, 1910) E. h. phoebus (Butler, 1886) E. h. kerawara Ribbe E. h. nivaria Fruhstorfer E. h. contubernalis (Moore, 1886)
Europamesterskapet i vektløfting
Europamesterskapet i vektløfting ble arrangert første gang i 1896 i Rotterdam, og arrangeres hvert år. Fra 1988 til 1997 ble det avholdt et eget mesterskap for kvinner, og etter 1998 er de to blitt avholdt sammen.
Georg Sabinus
Georg Sabinus, egentlig Georg Schüler (født 23. april 1508 i Brandenburg an der Havel, død 2. desember 1560 i Frankfurt an der Oder) var professor i poesi og første rektor ved Albertina-universitetet i Königsberg. Han var også en anerkjent dikter og diplomat.
Liv og virke
Sabinus var sønn av borgermesteren i Altstadt Brandenburg Balthasar Schüler. Han studerte litteratur og jurisprudens i Wittenberg fra 1523/24 til 1533. I denne tiden tok han sitt dikternavn, «Sabinus». I Wittenberg holdt blant annet Martin Luthers allierte Philipp Melanchthon forelesninger, og Sabinus ble tatt imot i hans hus. På en studiereise 1533/34 til Italia gjorde han en rekke viktige bekjentskaper, som han kunne takke for sin utnevnelse til romersk (pavelig) pfalzgreve. Etter hjemkomsten forlovet han seg med Melanchtons datter Anna (1520–1547), som han ble gift med i 1536. Ekteskapet var på grunn av Sabinus' oppfarende natur og Annas bortskjemte barndom ikke lykkelig.
Etter et lengre opphold hos Mainz-erkebiskopen Albrecht av Brandenburg ble han i 1538 professor i poesi ved Viadrina-universitetet i Frankfurt an der Oder. Den 17. august 1544 kunne hertug Albrecht av Brandenburg-Preussen innvie sitt universitet i Königsberg, og utnevnte Sabinus til første rektor.
Etter uenighet med professoren og hertugen reiste Sabinus i 1555 tilbake til Frankfurt/Oder, og ble her kurfyrstelig råd og gesandt. Den brandenburgiske kurfyrste Joachim II sendte ham på en rekke diplomatiske oppdrag i utlandet. I Året 1560 ble han syk under en reise for kurfyrsten til Italia, reiste vinteren tilbake til Frankfurt/Oder og døde kort etter.
Han var i sin tid en kjent og etterspurt forfatter av hyldningsdikt og lærestykker, dessuten skrev han fortolkninger og historiske arbeider. I Ovids ånd forfattet han elegier og valgte sitt navn etter den romerske dikter Sabinus.
Byeonsan-bando nasjonalpark
Byeonsan-bando nasjonalpark (hangul: 변산반도국립공원) er en nasjonalpark i Sør-Korea, som ligger i fylket Buan i provinsen Nord-Jeolla på Koreahalvøyas vestkyst. Den ble opprettet 11. juni 1988 som landets 19. nasjonalpark. Årsaken til det var at Byeonsanhalvøya hadde en unik kombinasjon av fjell og sjø med dertil hørende habitater og økosystemer for sjeldne plante og dyrearter. Innenfor parken er det registrert 996 dyrearter og 877 ulike karplanter. Innenfor grensene til parken finnes dessuten innsjøen Buanho og templene Naesosa (reist i år 633), Gaeamsa og Wolmyeong-am.
Halvøya er delt i det indre fjellrikere området Naebyeonsan og det mer kystnære ytre området Oebyeonsan. Naebyeosan består av ryolitt som ble skapt i krittperioden.
Eksterne lenker
변산
Kleopatra III av Egypt
Kleopatra III (gresk: Κλεοπάτρα, født ca. 161 f.Kr. – død 101 f.Kr.) var dronning det ptolemeiske kongedømme i Egypt, kjent som Kleopatra Euergetis mens hun var assosiert med sin ektemann Ptolemaios VIII Fyskon eller sin sønn Ptolemaios X Aleksander. I tilknytning til sin sønn Ptolemaios IX Lathyros er hun bevitnet som Kleopatra Filometor Soteira. I henhold til historikeren Strabon var hun tidvis også kjent som Kleopatra Kokke i forbindelse med Ptolemaios X. Hun styrte Egypt fra 116 til 101 f.Kr., først med sin eldste sønn Ptolemaios IX Lathyros, deretter med den yngre Ptolemaios X Aleksander, inntil hun ble myrdet.
Hun var datter av Ptolemaios VI Filometor og Kleopatra II. Ved hennes far var død i 145 f.Kr. giftet moren Kleopatra II seg med sin bror Ptolemaios VIII Fyskon, men uten å skille seg fra Kleopatra II, giftet Fyskon seg med Kleopatra III. Det førte til uro og borgerkrig som Kleopatra IIIs sønner arvet. Kleopatra III fødte to sønner og tre døtre.
Domingos Mourão
Domingos Mourão er en kommune i delstaten Piauí i nordøstregionen av Brasil.
Kleopatra III av Egypt
Bakgrunn
Kleopatra IIIs onkel Ptolemaios VIII Fyskon styrte Egypt i triumvirat sammen med hennes foreldre fra rundt 170 f.Kr. og til 164 f.Kr. Fra det tidspunkt forviste han Kleopatra II og Ptolemaios VI Filometor fra Egypt. Han ble snart nødt til å abdisere. Kleopatra IIIs foreldre gjenerobret tronen og beholdt makten i bortimot tyve år inntil 145 f.Kr. I løpet av denne tiden ble Kleopatra III født, en gang rundt 161/160 f.Kr. Hennes søsken var Ptolemaios Eupator, Kleopatra Thea og antagelig også Berenike.
Etter at hennes far døde i 145 f.Kr. fra skader han fikk i krigen i Syria mot Aleksander I Balas, en motkonge i de dynastiske borgerkrigene i det hellenistiske Selevkideriket, ble hennes onkel Ptolemaios VIII Fyskon konge av Egypt igjen og giftet seg med hennes mor Kleopatra II.
Fellesstyre med moren og onkelen
Fyskon giftet seg først med hennes moren og hans søster Kleopatra II i 145 f.Kr., men det var politisk trekk. Ca 139 f.Kr. forførte onkelen sin niese, Kleopatra III, og giftet seg med henne, uten å skille seg fra Kleopatra II som ble rasende. Kleopatra II gjorde opprør mot ektefellen en gang rundt 132 f.Kr. Kleopatra III flyktet til Kypros i 130 f.Kr. sammen med Fyskon mens borgerkrigen raste i Egypt. Kleopatra II kontrollerte hovedsakelig hovedstaden Alexandria. I 127 f.Kr. var Ptolemaios VIII Fyskon i stand til å vende tilbake til Egypt i 127 f.Kr. med familien mens Kleopatra II flyktet til Syria hvor en annen av hennes døtre var gift med den rådende kongen.
Det samme året, etter ytterligere politisk manøvrering, endte Kleopatra II tilbake i Egypt. En formell forordning om amnesti fulgte i 118 f.Kr., men det var utilstrekkelig for å bedre kongedømmets evne til å regjere Egypt.
Etter Fyskons død
Den 28. juni 116 f.Kr. døde Ptolemaios Fyskon, og ble etterfulgt av Kleopatra III og den sønn som om hun enn måtte foretrekke. Hun foretrakk at den yngste Aleksander hersket sammen med henne, men folket i Alexandria krevde hennes eldre sønn Filomatros Soter, da guvernør på Kypros. Han tok da navnet Ptolemaios IX Lathyros, og styrte sammen med henne.
Familie
Kleopatra III og Ptolemaios VIII Fyskon fikk fem barn sammen:
Bigoli
Bigoli er en type pasta. Den er formet som lange, tjukke, hule rør. Bigoli minner mye om bucatini, men er ruere. Tradisjonelt har bokhvete og andeegg blitt brukt til å lage pastaen. Mens bigoli brukes i Venezia, er pici i Toscana en lignende pasta som ikke er hul, og begrepene brukes ofte om hverandre.
Etiopia under Sommer-OL 1964
Etiopia under Sommer-OL 1964. Tolv sportsutøvere fra Etiopia deltok i tre sporter under Sommer-OL 1964 i Tokyo. Det var tredje gangen Etiopia deltok i et OL, de kom på 24.-plass med en gullmedalje.
Yellow Dog Linux
Yellow Dog Linux ble lansert 8. mars 1999 av Terra Soft Solutions, et firma basert i Colorado i USA. Den benyttet primært skrivebordsmiljøet KDE, men GNOME ble også støttet. Yellow Dog Linux ble videreutviklet av Fedora Core og det er derfor den har en RPM-pakkesystem innebygget.
Siste versjon var 7.0 og ble lansert 6. august 2012.
Yellow Dog Linux kan lastes ned gratis fra distribusjonens hjemmeside, men det eksisterer også tre kommersielle varianter som kan kjøpes online.
Bryndiagonalen
Bryndiagonalen er en mulig fremtidig jernbaneforbindelse mellom Follobanen og Hovedbanen, en tverrforbindelse som vil avlaste sørkorridoren inn i og ut av Oslo. Bryndiagonalen er under utredning som et eget prosjekt tilknyttet Follobanen. I utredningsarbeidet skal man ta stilling til fremtidig anvendelse for både gods- og persontrafikk.
Bakgrunn
Oslo — Follo — Østfold — Göteborg (Sørkorridoren) er Norges eneste landbaserte transportåre mot kontinentet. Det pågående arbeidet med Follobanen vil doble jernbanekapasiteten mellom Oslo og Ski. Follobanen skal gå i en egen nybygd trasé øst for dagens jernbanetrasé. I prosjektbeskrivelser og utredninger fra Jernbaneverket er planen å bruke den nybygde Follobanen til persontransport, mens flytting av persontog fra Østfoldbanen til Follobanen, vil legge til rette for økt godstrafikk på Østfoldbanen.
Planene om en egen diagonal fra Grorud/Alnabru er lansert som en tenkt del av prosjektet med Follobanen. Bryndiagonalen vil etablere en direkte forbindelse mellom Grorud/Alnabru og Follobanen. Både mulighetene for kortere reisetid for reisende til Groruddalen, samt en raskere godsforbindelse til Alnabru er nevnt.
Persontrafikk
Undersøkelser av reisevaner viser at 50% av all persontrafikk via Sørkorridoren skal til/fra eller via Groruddalen i Oslo.
Dersom Bryndiagonalen bygges vil veldig mange trafikanter kunne få en mer direkte og raskere reisevei. For reisende til Grorud vil Bryndiagonalen kunne gi mange trafikanter og reisende mulighet til å reise direkte til den destinasjonen de skal til, framfor å reise via Oslo S og bytte tog der. Dette vil gi denne gruppen reisende redusert reisetid.
Godstrafikk
80% av all landbasert godstrafikk til og fra utlandet går gjennom Sørkorridoren. Dette godset fraktes i dag hovedsakelig med trailere. Brorparten av godset skal fra og til godsterminalen på Alnabru (Groruddalen).
Dette vil imøtekomme målsetningen om å løfte godstrafikk fra landeveien til jernbanen. Jernbaneverket kalkulerer med at E6 og E18 vil avlastes for rundt 750 vogntog per virkedøgn dersom Bryndiagonalen bygges. Dessuten vil Østfoldbanen mellom Oslo og Ski og godssporet Loenga-Alnabru (Alnabrulinjen) avlastes.
I de 52 høringssvarene til Follobanens konsekvensutredning er viktigheten av å fullføre Bryndiagonalen trukket frem av mange. Akershus fylkeskommune og Oslo kommune er mellom dem som argumenterer for å fullføre Bryndiagonalen samtidig med Follobanen. De er tilsvarende kritiske til b-løsningen med godstrafikk over Østfoldbanen — Alnabrulinjen: Godstrafikk over Østfoldbanen — Alnabrulinjen er innfløkt teknisk da godstogene som kommer til Oslo og skal opp til terminalen på Alnabru må deles i to vognsett, eller kjøres med to lokomotiv. Dette på grunn av Brynsbakkens bratte stigning.
Oppdrag
Samferdselsdepartementet har gitt Jernbaneverket retningslinjer om at utredning og planarbeid for en forbindelse mellom Follobanen og Alnabru knyttes til prosjektet Follobanen, slik at forberedende byggearbeider (avgreningen) kan utføres samtidig med Follobanen. Dette for å unngå at en eventuell senere bygging av Bryndiagonalen kommer i veien for trafikken over Follobanen.
Jernbaneverket
I et foreløbig svar den 05.02.2014 svarer Jernbaneverket at de anser det som ineffektivt å bygge Brynsdiagonalen og kjøre godstrafikk gjennom Follobane-tunnelen. Dersom banen skal klare å ta unna den forventede trafikkveksten som følge av stor framtidig befolkningsøknig vil det være nødvendig å reservere Follobanen for persontrafikk. Det vil ikke være plass til godstrafikk på dagtid uten en reduksjon i frekvensen av persontog, og godstrafikk vil derfor bare slippe gjennom en kort periode om natta. Jernbaneverket anbefaler at det istedenfor ses på muligheter for å bygge en direkte adkomst mellom Østfoldbanen og Alnabru via Nordstrand eller Langhus.
Støy
Dersom Follobanen reserveres for persontrafikk, vil områdene langs Østfoldbanen kunne oppleve økt støy som følge av økt godstrafikk i området. Spesielt er det uttrykt frykt for at slik støy skal oppstå på nattestid. Fra ulikt hold er derfor muligheten for å kjøre godstrafikk gjennom tunnel i Follobanen trukket fram som et tiltak for bomiljøet i Oppegård, Ski og Oslo Syd.
Jernbaneverket har som svar til dette pekt på muligheten for andre avbøtende tiltak for å dempe eventuelt økt støy fra godstrafikken.
Maria II av Portugal
Maria II (Maria Da Glória, født 4. april 1819 i Rio de Janeiro, død 15. november 1853 i Lisboa) var dronning av Portugal 1826–28 og annen gang 1834–53.
Marias bestefar Johan VI døde i 1826. Maria ble utropt til dronning i et kompromiss mellom hennes far, Pedro I, keiser av Brasil, og hennes onkel Miguel, som var i eksil i Østerrike. Miguel vendte tilbake til Portugal, brøt avtalen og besteg selv tronen. Etter en borgerkrig ble Maria igjen dronning.
Broxtowe
Broxtowe er et administrativt distrikt i Nottinghamshire i England. Det ligger vest for Nottingham, og inngår i Stor-Nottingham. Broxtowe var opprinnelig navnet på en weapontake i området.
Distriktet har et areal på 80,10 km² og hadde 109 487 innbyggere i 2011.
Elesbão Veloso
Elesbão Veloso er en kommune i delstaten Piauí i nordøstregionen av Brasil.
Maria I av Portugal
Maria I av Portugal (født 17. desember 1734 i Lisboa i Portugal, død 20. mars 1816 i Rio de Janeiro i Brasil) var dronning av Portugal og Algarve. Hun var den første ubestridte dronningregent av Portugal da hun overtok Portugals trone etter sin far Josef I av Portugal og styrte fra 1777 og til sin død i 1816. I 1760 giftet hun seg med sin onkel, Peter III av Portugal, sin fars yngre bror, og fikk seks barn med ham, hvorav den eldste overlevende sønnen, Johan etterfulgte henne.
Grunnet Napoléon Bonapartes europeiske erobringer og Frankrikes angrep på Portugal i 1807, flyktet den kongelige familie flyktet til den daværende portugisiske kolonien Brasil. Senere ble Brasil opphøyet fra statusen som koloni til et kongedømme. Det førte til opprettelsen av Det forente kongerike Portugal, Brasil og Algarve.
I Portugal var hun kjent som a Piedosa eller a Pia, «den fromme», grunnet hennes ekstreme hengivenhet til den katolske kirke, men i Brasil var hun kjent som a Louca, «den sinnssyke», grunnet den mentale lidelse som utviklet seg i de siste 24 årene av hennes liv. Hun led av en religiøs galskap og melankoli, og denne mentale sinnssykdommen gjorde henne ute av stand til å ta seg av statlige affærer etter 1792. Etter at hun og hoffet flyttet til Brasil døde hun der åtte år senere. Hun er gravlagt i Basílica da Estrela i Lisboa, bygget på hennes ordre i takknemlighet for fødselen av sin eldste sønn José, som siden døde av kopper og da gjorde den dårlig forberedte Johan, hennes nest eldste sønn, til tronarving.
Liberia under Sommer-OL 1964
Liberia under Sommer-OL 1964. Liberia deltok i et OL for tredje gang under Sommer-OL 1964 i Tokyo, de vant ikke noen medaljer.
Christian Keller (fotballspiller)
Christian Thielsen Keller (født 17. august 1980) er en dansk profesjonell fotballspiller som spiller for den danske fotballklubben Randers.
Christian Keller er fra Brødrup, et lite sted i Danmark. Han har tidligere spilt for den italienske klubben Torino FC, men da klubben ble sparket ut av Serie A på grunn av store økonomiske problemer, havnet Keller i klubben SS Lazio, og i 2006 signerte han for Stabæk. Da Stabæk tok seriegull 2008, ble han kåret til årets spiller av supporterne. Først etter at han havnet i Stabæk fikk han spille for, riktignok bare i et par vennskapskamper.
Keller er beskrevet som en fighter og ekspert på straffespark.
Hooverphonic
Hooverphonic er en belgisk musikkgruppe som ble grunnlagt i oktober 1995. Gruppen ble tidlig kategorisert som et trip hop-band, men de videreutviklet raskt lydbildet sitt til å omfatte sjangre som elektronisk musikk, indiepop og rock. Gruppen het opprinnelig bare Hoover, men endret senere navn til Hooverphonic. Årsaken var å unngå sammenblanding med andre grupper som het Hoover, og for å unngå eventuell rettslig forfølgelse fra støvsugerselskapet The Hoover Company.
Gruppens opprinnelige medlemmer var vokalist Liesje Sadonius, keyboardist Frank Duchêne, bassgitarist Alex Callier og gitarist Raymond Geerts. I 1997 overtok Geike Arnaert som vokalist, men hun forlot gruppen i 2008 for å satse på en solokarriere. Den siste konserten Hooverphonic gjorde med Geike fant sted 13. desember 2008 i Jekaterinburg i Russland. 29. oktober 2010 slapp Hooverphonic en ny singel. 14 ulike vokalister fremførte sangen, og til slutt ble Noémie Wolfs valgt som gruppens nye frontfigur. Knappe fem år senere, i mars 2015, trakk Wolfs seg fra bandet. I 2018 overtok Luka Cruysberghs som vokalist, før Arnaert kom tilbake som gruppens vokalist i 2020.
Gruppen ble valgt til å representere Belgia i Eurovision Song Contest 2020 i Rotterdam i Nederland. 18. mars 2020 avlyste EBU konkurransen på grunn av koronaviruspandemien. I stedet representerte gruppen Belgia i konkurransen i 2021 med låten «The Wrong Place».
Historie
Bandet fikk internasjonal oppmerksomhet gjennom låta «2 Wicky» (fra A New Stereophonic Sound Spectacular) som ble brukt som filmmusikk på Bernardo Bertoluccis film Stealing Beauty fra 1996. Etter utgivelsen av A New Stereophonic Sound Spectacular forlot vokalist Sadonius bandet og inn kom Kyoko Baertsoen (sanger fra det belgiske bandet Lunascape) som ble i gruppen til 1998, hvor hun ble erstattet av Geike Arnaert, som er nåværende vokalist.
Etter en omfattende europeisk turné med andre artister som Massive Attack, Morcheeba og Apollo 440 ga bandet ut Blue Wonder Power Milk i 1998 med 18 år gamle Arnaert som sanger. Dette albumet skilte seg ut fra den forrige utgivelsen ved at det hadde mindre taktpauser og flere samplinger samt tradisjonelle sangstrukturer. Singelen «Club Montepulciano» ble en stor slager i Belgia og ved forskjellige collegeskoler i USA. «Renaissance Affair» fra samme album ble forøvrig brukt i amerikansk reklamekampanje for den nye «folkevogna» fra VW, mens «This Strange Effect» ble brukt i reklame for en mobiltelefon fra Motorola.
Bandet fulgte opp med utgivelsen The Magnificent Tree (2000), som førte gruppen mot et varmere og mer mottagelig lydbilde. Høydepunktene på dette albumet var «Out Of Sight», «Mad About You» (som ble en stor hit i Europa), og tittelsporet, som låner tungt av Crosby, Stills & Nash's låt «Guinnevere». Samme år ble Hooverphonic forespurt om å skrive en låt for åpningsseremonien til Europamesterskapet i fotball, som ble holdt i Brussel, Belgia. Resultatet ble en 12 minutter lang sang kalt «Visions» og som tilslutt ble kjenningsmelodien for hele mesterskapet. Åpningsseremonien ble forøvrig sett og hørt av over en milliard mennesker. Albumet førte også til at bandet ble et stort merkeplaster på markante musikkfestivaler i Europa.
I 2002 skiftet Hooverphonic sjangerretning igjen, og resultatet ble konseptalbumet Hooverphonic Presents Jackie Cane. Albumet er basert på en historie om en fiktiv karakter. Karakteren, Jackie, er en sanger og kjendis som blir kastet inn i rampelyset på bekostning av hennes forhold til sin tvillingsøster. Hun blir drevet vanvidd av kjendispresset, slutter i bransjen og returnerer hjem for å prøve og forbedre sitt forhold til søsteren. Jackie Cane ivaretar de kjente elementene fra Hooverphonics tidligere utgivelser, og mest kjent er låtene «Nirvana Blue», «Human Interest» (som har en klar referanse til låta «Echoes» av Pink Floyd) og «The World Is Mine» som var deres første singel. Utgivelsen solgte til platina i Belgia og Hooverphonic vant pris for beste gruppe og beste album i 2002.
I 2003 ga bandet ut livealbumet Sit Down and Listen to Hooverphonic, som hadde flere utvalgte sanger fra Hooverphonics katalog samt flere nye låter som «Antarctica», «The Last Thing I Need Is You» og en coverversjon av Lee Hazlewoods låt «My Autumn's Done Come». De startet også på en omfattende Europaturné i september 2003, og spilte over 100 konserter. Bandets femte studioalbum var dobbeltutgivelsen No More Sweet Music/More Sweet Music som ble utgitt i desember 2005. I 2006 konsentrerer gruppen seg om å holde konserter rundt på kontinentet.
Den flamske kringkasteren VRT valgte gruppen til å representere Belgia i Eurovision Song Contest 2020 i Rotterdam i Nederland. Gruppen skulle opptrådt med «Release Me», men 18. mars 2020 ble konkurransen avlyst på grunn av koronaviruspandemien i Europa vinteren 2020. I stedet representerte gruppen Belgia i konkurransen i 2021 med låten «The Wrong Place». Der endte de endte på 19. plass av 26 finalister.
Jan Hoet
Hoet var grunnleggeren av Stedelijk Museum voor Actuele Kunst (S.M.A.K.) i Gent, og han organiserte flere større utstillinger verden over. I 1986 kuraterte han utstillingen «Chambres d'amis» i Gent, hvor han fikk byens innbyggere til å åpne sine hjem for kunstnerne, som slik kunne bruke private leiligheter som utstillingsrom. I 1992 var han kunstnerisk leder for den niende documenta-utstillingen i Kassel («documenta IX»). Fra 2003 var Hoet kunstnerisk direktør for Museum MARTa i Herford i Tyskland.
I 2000 ble Hoet gjort til ridder.
Sør-Trøndelag Skikrets
Sør-Trøndelag Skikrets (stiftet 13. mars 1904) er et organisasjonsledd i Norges Skiforbund, og er et fellesorgan for all skiidrett i Sør-Trøndelag.
Kretsen hadde i 2014 90 klubber med totalt 22.400 medlemmer. Kretsen har kontor i Granåsen i Trondheim.
Grønlandssel
Grønlandssel eller russekobbe (Pagophilus groenlandicus) er et seldyr som tilhører selfamilien (Phocidae). Arten er utelukkende utbredt i arktiske strøk i Nord-Atlanteren. Den har gjennom århundrer vært utsatt for selfangst, spesielt på grunn av pelsen. Kommersiell fangst på arten drives fortsatt av Canada, Norge og Russland, men arten er fredet på Svalbard.
Sør-Trøndelag Skikrets
Historikk
Kretsen ble stiftet i 1904 med navnet Uttrøndelagens Skiforbund. Kretsen skiftet navn til Sør-Trøndelag Skikrets i 1919. Trondheim Skikrets ble slått sammen med Sør-Trøndelag Skikrets i 1971. Fosen Skikrets ble slått sammen med Sør-Trøndelag Skikrets i 1986.
Grønlandssel
Beskrivelse
Grønlandssel er en mellomstor selart med sølvfarget pels og sort ansiktsmaske. Over ryggen har arten et karakteristisk svart harpe- eller salformet mønster. Voksne hanner kan bli inntil 190 cm lange og nå en maksimalvekt på cirka 200 kg. I gjennomsnitt veier imidlertid en typisk grønlandssel omkring 120–135 kg.
Utbredelse
Arten består av tre bestander. Den største befinner seg utenfor østkysten av Newfoundland og inne i Saint Lawrence-bukta. En annen og betydelig mindre i Vestisen, mellom Grønland og Jan Mayen. Og en tredje i Østisen (Kvitsjøen). Totalbestandet er anslått til omkring 10 millioner dyr, hvorav cirka 1,4 millioner i Østisen (2010) og omkring 660 000 i Vestisen (2012).
Atferd
Grønlandsselen gjør årlige lange pelagiske vandringer. Arten er en dyktig jeger og hvert individ spiser omtrent 4 kilo i døgnet. Voksne grønlandsseler er opportunistiske, men synes å foretrekke små stimfisk som lodde, sild og polartorsk. Dietten består imidlertid også av blekkspruter, amfipoder og skalldyr.
Fylogeni
Kladogrammet over viser slektskapet mellom de eksisterende artene i selfamilien.
Joan La Barbara
Joan La Barbara (født 8. juni 1947 i Philadelphia) er en amerikansk vokalist og komponist. Hun arbeider med kontemporær musikk og performancekunst.
Joan La Barbara har studert med Helen Boatwright og arbeidet med mange samtidskunstnere, som danseren Merce Cunningham, komponistene John Cage, Philip Glass, Larry Austin, og mange andre.
Diskografi
Selv om hun er mest kjent for sin unike stemmebruk og teknikk, er hun også en anerkjent komponist. Joan La Barbara har gitt ut blant annet disse albumene:
Jay Spearing
Jay Francis Spearing (født 25. november 1988) er en engelsk fotballspiller som spiller for Tranmere Rovers FC.
Liverpool
Spearing var kaptein på juniorlaget som vant FA Youth Cup, og etablerte seg i tidlig alder på reservelaget. Hans styrker i spillet er hans støttepasninger,arbeidsvilje og innsats. I tillegg til gode pasninger og et godt skudd. Spearing kan spille i flere posisjoner på banen, men det er som sentral midtbane han har blitt brukt de siste årene. Han kan uansett gjøre en god jobb som både høyreback og midtstopper, til tross for høyden. Spearing, som vant FA Youth cup både i 2007 og 2008, hadde draktnummer 26 i Liverpool inntil Charlie Adam overtok det før 2011/12. Spearing fikk da tildelt draknr 20. I tillegg har han vunnet reserveligaen i 2007/2008 sesongen.
Spearing debuterte for A-laget den 9. desember 2008, da han kom inn som innbytter i 3–1 seieren borte i Mesterligaen mot PSV Eindhoven. Han kom også inn som innbytter for Gerrard i 4–0 seieren på Anfield mot Real Madrid den 10. mars 2009. Mot slutten av april måned ble Spearing skadet og satt utenfor resten av sesongen 2008-2009. Han ble i slutten av 2009/2010 sesongen lånt ut til Leicester, og gjorde sine saker godt der, og var delaktig til at Leicester nådde play off for opprykk til Premier League.
Da Roy Hodgson tok over klubben, fikk Spearing flere sjanser i starten av sesongen, og spilte blant annet flere gode kamper i Europa League.
Meritter
Liverpool
Flatåsen skole
Flatåsen skole er en offentlig barne- og ungdomsskole som ligger i bydelen Flatåsen i Trondheim. Skolen har 731 elever og 100 ansatte. 8% av elevene er minoritetsspråklige.
I de senere årene har skolen satset på IKT, entreprenørskap, kultur, vurdering og respekt. Skolen har siden starten av 1998 hatt en «kulturuke» rett før påske der elevene lager forestillinger om forskjellige tema, og fremfører dem for resten av elevene.
Historie
Opprinnelig var Flatåsen skole to forskjellige skoler: Furuhaugen skole og Flatåsen skole.
Furuhaugen skole ble tatt i bruk som skole i 1977. De flyttet inn i et skolebygg på Øvre Flatåsen den 14. desember 1979.
Flatåsen skole ble startet opp i 1982. Den var, akkurat som Furuhaugen skole, en barne- og ungdomsskole. Den lå 300 meter nedenfor Furuhaugen skole, og tok inn elevene som bodde på Nedre Flatåsen. Flatåsen skole fungerte frem til 1990 også som ungdomsskole for Romolslia.
1. august 2002 ble Furuhaugen og Flatåsen skole slått sammen til én stor skole. Skolens navn ble da Flatåsen skole, og de gamle skolene Furuhaugen og Flatåsen ble da henholdsvis øvre og nedre bygg. 1.-2. trinn og 5.-7. trinn ble plassert i øvre bygg, mens 3-4. trinn og 8.-10. trinn ble plassert i nedre bygg.
Fra skolestart i 2009 ble nedre bygg begynt rehabilitert, og elevene hadde Sverresborg skole som midlertidig læringsinstitusjon. Ved skolestart høsten 2010 ble nedre bygg offisielt reåpnet av Statsminister Jens Stoltenberg samt kommunalminister og kunnskapsminister. Flatåsen skoles nedre bygg er ved reåpning en funksjonell moderne bygning med tilrettelagte arealer for moderne skoledrift, og benytter moderne teknologiske læringsplattformer i kunnskapsformidling.
Plattform
Flatåsen skoles pedagogiske plattform:
Eliseu Martins
Eliseu Martins er en kommune i delstaten Piauí i nordøstregionen av Brasil.
Miguel av Portugal
Miguel I av Portugal (Miguel Maria do Patrocínio João Carlos Francisco de Assis Xavier de Paula Pedro de Alcântara António Rafael Gabriel Joaquim José Gonzaga Evaristo de Bragança e Bourbon, født 26. oktober 1802 i Queluzpalasset, død 14. november 1866 i Baden) var selvutropt, absolutistisk konge av Portugal 1828-1834.
Miguel ledet to opprør mot sin far, Johan VI av Portugal, og måtte dra i eksil i Østerrike. Ved farens død i 1828 ble et kompromiss inngått med broren Pedro I, keiser av Brasil. Pedros unge datter Maria II besteg tronen, og Miguel og Maria ble forlovet.
Miguel brøt dog avtalen, og støttet av sin mor enkedronning Carlota, lot han seg utrope til konge. Etter en borgerkrig (1831–34) anført av broren Pedro, måtte han abdisere og dra i eksil. Han giftet seg 1851 med prinsesse Adelheid av Löwenstein-Wertheim-Rosenberg (1831–1909), sammen fikk de seks døtre.
Intervallnivå
Intervallnivå er det nest høyeste av fire målenivåer. Variablenes verdier kan rangeres i forhold til hverandre og det er mulig å si noe kvantitativt om avstanden mellom hver verdi, men skalaen har et kunstig nullpunkt.
Et eksempel er temperatur målt i grader celsius: 3 °C, 6 °C, 12 °C, ... En kan si noe om avstander mellom verdiene, som at avstanden mellom 3 °C og 6 °C er mindre enn avstanden mellom 6 °C og 12 °C. En kan også si at 6 °C er tre grader mer enn 3 °C, men en kan ikke si at 6 °C er dobbelt så varmt som 3 °C fordi celsius-skalaen har et kunstig nullpunkt.
John Fredriksen
John Fredriksen (født 10. mai 1944 i Eidsvoll kommune) er en norskfødt olje- og shippingmagnat med kypriotisk statsborgerskap. Han kom fra vanlige kår, men bygget opp en formue fra grunnen. Tidsskriftet Kapital vurderte at John Fredriksen i 2019 var god for 114 milliarder kroner.
Han antas å være verdens største tankreder, Kypros' rikeste person, og den rikeste nålevende person født i Norge. Etter suksessen som forretningsmann har John Fredriksen flyttet fra Norge og frasagt seg sitt norske statsborgerskap. Han har likevel gitt nærmere 100 millioner av sine private penger til norske helseforetak, deriblant for innkjøp av avansert utstyr til behandling av kreft.
Urdalsknuten
Urdalsknuten (også skrevet Urddalsknuten) er et fjell som ligger nord for Rosskreppfjorden, på grensen mellom kommunene Sirdal og Valle i Agder. Det har en høyde på 1 434 meter over havet. Fjellet består av ca 1 milliard år gammelt grunnfjell, og er en del av det sveko-norvegiske grunnfjellet.
Urdalsknuten var det høyeste punktet i tidligere Vest-Agder fylke. Fjellet er nå det 8. høyeste fjellet i Agder, blant fjellene med en primærfaktor på minst 50 meter. Urdalsknuten er krevende å bestige, fordi den ligger så langt fra kjørevei. Den mest naturlige bestigningsveien er å ta båt over Rosskreppfjorden og gå videre fra nordbredden.
John Fredriksen
Oppvekst
Fredriksen ble født som sønn av sveiser ved Norges Statsbaner (NSB), Gunnar Fredriksen og kantinebestyrer Herdis Johanne Ørbæk. Han kom fra vanlige kår på Etterstad, Oslo østkant, i Norge, og da han i 1961 som 16-åring startet i skipsmeglingsfirmaet Blehr og Tenvig i Oslo hadde han ingen formell studiekompetanse utover det grunnleggende.
Forretningsmann
20 år gammel ble han tilbudt stilling ved norskeide Fjell Navigation i Montréal, men arbeidsoppgavene der var lite utfordrende og etter et halvt år fikk han overføring til firmaets kontor i New York. I New York fikk den 21-årige Fredriksen for første gang selvstendige megleroppdrag. Fredriksen vendte tilbake til Oslo etter ett år og begynte å arbeide under den kjente skipsmegleren Ole Schrøder i meglerfirmaet A. O. Andersen. Fredriksen arbeidet også ett år som skipsmegler i Singapore som nestleder hos Wallem & Co og fikk flere gode kontakter der.
Elin Gunnarsdotter Sandvik
Elin Gunnarsdotter Sandvik (født 28. august 1982) er en norsk skuespiller.
John Fredriksen
Forretningsmann
I midten av 1970-årene startet han sammen med tre andre skipsmeglerfirmaet Northern Shipping AS, med oppdrag fra Libanon. Etter en økonomisk trang oppstartsfase ble slutten av 1970-tallet lukrativt for Fredriksen og han begynte etableringen av sin store formue.
Augustinus Johannessøn Sellevold
Augustinus Johannessøn Sellevold (født 3. mai 1803 på Bø ved Bjørnskinn, død 3. februar 1893 på Sellevold på Andøya) var en norsk fiskerbonde og politiker.
John Fredriksen
Forretningsmann
I 1980-årene tjente han store penger på å la sine tankskip frakte iransk olje fra Den persiske gulf under krigen mellom Iran og Irak. Hans stambord på Theatercafeen ble på denne tiden døpt Kharg, etter den viktigste oljeterminalen i gulfen.
Elin Gunnarsdotter Sandvik
Sandvik har studert ved skuespillerlinjen på Romerike Folkehøgskole og har bachelorgrad i drama- og teaterkommunikasjon fra Høgskolen i Oslo. I tillegg har hun treårig skuespillerutdannelse fra NISS (Nordisk Institutt for Scene og Studio). Hun var tidligere aktør i teatergruppen Teater Magi, og hadde en av hovedrollene i filmen Sinus (2005).
Augustinus Johannessøn Sellevold
I 1837 kjøpte han gården Sellevold, bosatte seg der og dreiv kombinasjon landbruk/fiske.
John Fredriksen
Bunkerssaken
I 1985 fikk assuranseselskapet Gard mistanke om unormalt stort svinn av last fra Fredriksens skip og iverksatte privat etterforskning av hvorvidt det eksisterte en opplegg for bruk av last som drivstoff.